Tutkimus: Ilmansaasteet tappavat enemmän ihmisiä kuin tupakointi, Suomessa saasteisiin kuolee 4 000 ihmistä vuodessa

Eurooppalaisten elämä lyhenee keskimäärin kaksi vuotta pienhiukkasten takia.

Ilmansaasteet tappavat kaksi kertaa niin paljon ihmisiä Euroopassa ja koko maailmassa kuin on ennen arvioitu.

Ryhmä saksalaisten yliopistojen ja tutkimuslaitosten tutkijoita arvioi nyt, että ilmansaasteiden sisältämien pienhiukkasten takia joka vuosi Euroopassa 790 000 ihmistä menettää henkensä ennenaikaisesti.